 ईयां सेई हुंदा ऐ जे इक त्रप्पड़ै नै बड़ी तौले पूरी दूनिया च अपनी थाह्‌र बनाई लैत्ती ऐ रोह गी व्यक्त करने लेई इस्सी इक ताकतवर थेहार मन्नेआ जा करदा ऐ।  एहदे अलावा इस्सी कलम दे लगातार इस्तमाल दी बजाह कन्नै खरी मति सराहना बी थ्होई ऐ।  बस छड़ा इक बारी त्रप्पड़ बगहाईऐ मारो ते तुस रातो-रात मशहूर।  जियां जैयदी नै इराक च करी दस्सेआ।  एहदे अलावा जिसलै उस्सी जेल्लै च भेजेआगेआ तां ओह इराक दे लोकें पासेआ कीती जाने आहली सब्भने थमां मती नफरत दे पात्तर जार्ज बुश उप्पर त्रप्पड़ चलदे होई एह कारनामा करी टकाया, हालांके बाद च उन्नै अपनी गल्ती मन्नी बी लैत्ती ऐ एहदे कन्नै गै भारत दे दयालु गृहमंत्री पी. चिदंबरम होरें उस्सी माफ बी करी दित्ता।  इस घटनाक्रम दे नतीजे च ओह् अकाली दल सने होर बी केईएं लोकें दा हीरो बनी गेआ जेहदे लेई दौं लक्ख रपे दे नगद इनाम दी घोशना बी कीती गेई।  अंदाजा लाओ जे त्रप्पड़ मारना लेख लिखने मता कारगर साबत होई सकदा ऐ जां फ्ही कलम थमां मता ताकतवर ऐ जेहदी सेयाही सुक्कदी जा करदी ऐ।  जरनैल सिंह नै नां छड़ी मश्हूरी हासल कीती बलके 1984 दे सिख वरोधी दंगें दे दोशी टाईटल ते सज्जन कुमार गी बी पिच्छे टहाई दित्ता।  दिक्खेआ जा तां एह कसब आम लोकें च अपना थाह्‌र बनांदी जा करदी ऐ।  इस्सै चाल्ली दी इक घटना हरियाना च बी पेश आई ऐ।  बिना शक लखारी अपिनएं निजी बजहें मुजब मते परेशान हुंदे न।  केह् हुन पत्रकार सम्मेलन च दाखल होने थमां पैहल्लै पत्रकारें गी नुक्कां लोआहने लेई गलाया जाई सकदा ऐ?  नुक्कें ते बूटें गी असलियत च तबाही दा थेहार मन्नेआ जा?  भाएं जो किश बी होऐ, जुन पत्रकार सम्मेलन दा आयोजन करने आहले लोकें गी सम्मेलन दे दरान सब्भने गी पुञां बाहलने दे प्रबंध करने लोड़चदे न तां जे उत्थे जाने थमां पैहल्लै सब्भै लोक अपनियां नुक्का-त्रप्पड़ बाहर गै लेआई देन। 